Alan Suchánek

MUDr. Alan Suchánek (* 22. november 1953, Martin, ČSR, dnes Slovensko) je slovenský lekár chirurg a politik, bývalý poslanec Národnej rady Slovenskej republiky (NR SR) zvolený vo voľbách do NR SR v roku 2016 za politické hnutie Obyčajní ľudia a nezávislé osobnosti (OĽaNO).

Vysokoškolské vzdelanie získal na Lekárskej fakulte Univerzity Komenského v Bratislave (MUDr. 1978). Ako lekár chirurg pôsobí na Chirurgickom oddelení v Nemocnici Alexandra Wintera v Piešťanoch. Od 26. mája 2011 je členom Správnej rady Nemocnice Alexandra Wintera.

Vo voľbách do NR SR v roku 2016 kandidoval na kandidátnej listine politického hnutia OĽaNO a do NR SR bol zvolený so ziskom 45 170 prednostných hlasov (15,70 %, teda 4. miesto na kandidátnej listine OĽaNO). Bol podpredsedom Výboru NR SR pre zdravotníctvo a členom Výboru NR SR pre európske záležitosti.

V parlamentných voľbách vo februári 2020 kandidoval na 41. mieste kandidátky koalície PS/SPOLU. Vo voľbách získal 1 069 hlasov, po zohľadnení preferenčných hlasov sa umiestnil na 48. mieste kandidátky. Kvôli výsledku koalície sa do parlamentu nedostal.

Referencie

Externé odkazy 
 Blog Alana Sucháneka v blogosfére Denníka N

Slovenskí lekári
Slovenskí chirurgovia
Slovenskí politici
Politici OĽaNO
Poslanci NR SR (2016 – 2020)